lv ja eo fr sl lv es en lv en lv en lv lv lv lv en lv lv lv lv lv lv lv lv lv lv lv lv lv fr en lv en lv lv en lv lv en en en lv tr en en en en en en en
Kas ir īstermiņa īres īpašumu menedžments? - Houseys
Pateicoties tādu tiešsaistes platformu kā Airbnb, Booking.com un HomeAway pieaugošajai popularitātei, īstermiņa īres tirgus strauji attīstas gan visā pasaulē, gan Baltijā, un daudziem mājokļu īpašniekiem tas ir kļuvis par dzīvotspējīgu alternatīvu tradicionālajai ilgtermiņa īrei. Šajā rakstā mēs pastāstīsim, kā tieši īstermiņa īre atšķiras no ilgtermiņa īres, kādas ir tās galvenās priekšrocības un kā īstermiņa īres īpašumu menedžmenta uzņēmumi var atvieglot dzīvi mājokļu īpašniekiem un nekustamā īpašuma investoriem.
Īstermiņa īres tirgus izaugsme pēdējos gados
Rīgā īstermiņa īrei pieejamo īpašumu skaits vidēji pieaug par 20% katrus trīs mēnešos. Tāpat, ik vasaru tirgū parādās arī ievērojams skaits īpašumu, kuri īstermiņa īrei ir pieejami tikai no jūnija līdz augusta beigām. Zemāk iespējams aplūkot, kā īstermiņa īres īpašumu piedāvājums Rīgā ir pieaudzis pēdējo trīs gadu laikā, vairāk nekā dubultojoties kopš 2016. gada nogales (tiek atspoguļots īpašumu skaits Airbnb un HomeAway platformās; avots: airdna.co).
Nav pārsteidzoši, ka visbiežāk īstermiņa īrei tiek piedāvāti mazāka izmēra īpašumi, it īpaši 1 guļamistabas dzīvokļi, kas veido vairāk nekā pusi no visiem Airbnb un HomeAway piedāvājumiem. Paredzams, ka tuvākajā nākotnē varētu pieaugt īstermiņa īrei pieejamo studio tipa dzīvokļu skaits, jo Rīgā novērojams nekustamo īpašumu attīstības projektu pieplūdums, kuros uzsvars tiek likts uz mazākas platības dzīvokļiem pilsētas centrā (parasti ar platību no 15 līdz 30 m2).
Kā īstermiņa īres process atšķiras no tradicionālās ilgtermiņa īres?
Galvenā atšķirība ir diezgan acīmredzama – laika periods, kurā konkrētais dzīvoklis tiek izīrēts. Tipiska ilgtermiņa īres dzīvokļa izīrēšanas periods ir 1 gads, bet vidēja īstermiņa īres rezervācija parasti svārstās no vienas dienas līdz pāris nedēļām.
Otrā lielā atšķirība ir pats īres īpašums un īrnieku profils. Īpašumu, kas atrodas kādā tālākā Rīgas mikrorajonā un kuram pēdējo reizi remonts veikts pirms 5-10 gadiem, par advekvātu cenu var salīdzinoši vienkārši izīrēt ilgtermiņā, tomēr būs sarežģīti to veiksmīgi darīt īstermiņā. Galvenie īstermiņa īres tiešsaistes platformu lietotāji ir tūristi un biznesa ceļotāji, un vairumā gadījumu viņi meklē apmešanās vietu pilsētas centrā (vai tuvu tam). Dzīvoklim jābūt labā vizuālā un funkcionālā stāvoklī, un tajā vajadzētu būt pieejamām visām ceļotājiem būtiskajām pamata ērtībām, piemēram,  tīriem dvieļiem, TV, fēnam utt.
Kādas ir īstermiņa īres priekšrocības?
Salīdzinot ar ilgtermiņa īri, mēs saskatām trīs būtiskus ieguvumus, kāpēc vērts apsvērt izīrēt savu mājokli īstermiņā.
Pirmkārt, ja īpašums ir labi piemērots īstermiņa īrei (ērta atrašanās vieta, labs vispārējais stāvoklis un moderns dizains), tas īpašniekam var nodrošināt augstāku finansiālu atdevi nekā ilgtermiņa īre. To, protams, vistiešākajā veidā ieteikmē tas, cik labi īpašums tiek pārvaldīts – kādi ir vidējie ienākumi par nakti, “brīvo” dienu skaits attiecīgajā mēnesī, kā arī papildus radīto izdevumu apjoms, kas saistīti ar īstermiņa īri (uzkopšanas izmaksas, sadzīves piederumu iegāde utt.)
Otrkārt, īstermiņa īre nekustamā īpašuma īpašniekam nodrošina lielāku elastību. Ar to mēs domājam, ka mājokļa īpašnieks var brīvi rezervēt dažas dienas vai nedēļas savām vajadzībām, piemēram, kad ciemos ierodas ģimene vai draugi. Tāpat, īstermiņa īre ļauj dzīvokļa īpašniekam/menedžerim regulārāk apskatīt dzīvokli, laicīgi pamanīt un atrisināt visas nelielās ar iedzīvi saistītās problēmas, pirms tās pārtop par ko dārgu un nozīmīgu.
Visbeidzot, pēc mūsu pieredzes, īstermiņa īre nodrošina zemāku īpašuma un tajā esošo mēbeļu nolietojumu. Vairumā gadījumu viesi dienas sākumā dodas prom no mājokļa, pēta pilsētu un vakarā atgriežas, lai atpūstos pie televizora un dotos gulēt, kas samazina vairāku mājokļa zonu/mēbeļu pārmērīgu izmantošanu.
Vai varu iztikt pats vai arī vērts meklēt profesionālu īstermiņa īres īpašuma menedžeri?
Ja Jums patiešām sagādā prieku komunicēt ar viesiem un Jums ir tikai viens vai divi īstermiņa īres īpašumi, tad pilnīgi iespējams, ka visu variet turpināt darīt paša rokām. Tomēr, ja nevēlaties, lai nakts vidū tiktu traucēts Jūsu naktsmiers, jo nedarbojas WiFi, vai Jūsu paziņa pēkšņi nevar palīdzēt ar dzīvokļa uzkopšanu pēc viesiem, un esat iestrēdzis darbā, profesionāļu nolīgšana varētu būt labs risinājums
Tādi īstermiņa īres menedžmenta uzņēmumi kā Houseys, Jums var palīdzēt ar visiem īstermiņa īres aspektiem. Kā pieredzējuši nozares eksperti, Houseys zina, kā optimizēt īpašumu profilus Airbnb un Booking.com, lai piesaistītu pareizos viesus un gūtu visaugstāko atdevi. Īstermiņa īres menedžmenta uzņēmumi piedāvā pilnīgu īpašuma pārvaldīšanu, kas sevī ietver: 1) īpašuma pareizu sagatavošanu un bilžu uzņemšanu iīstermiņa īrei; 2) tiešsaistes vietņu profilu izveidošanu un darbības uzsākšanu; 3) komunikāciju ar potenciālajiem un apstiprinātajiem viesiem; 4) uzkopšanas un mājokļa uzturēšanas darbu organizēšanu un veikšanu; 5) ikdienas cenu politikas un noslogojuma pārskatīšanu; 6) ikmēneša finanšu pārskatu izveidi un daudzus citus aspektus.
Houseys īstermiņa īres menedžments
Kas ir apartamentu viesnīcas un kāpēc tās kļūst arvien populārākas?
Iespējams, ka jau iepriekš esat saskārušies ar terminu “apartamentu viesnīca” (angliski - apartment hotel vai apart-hotel) un varbūt Jūs pat pāris dienas esat pārnakšnojuši kādā no tām.
5 tiešsaistes rīki, kurus nepieciešams pārzināt, izīrējot īpašumu īstermiņā
Šajā rakstā Houseys iepazīstinās Jūs ar dažiem no svarīgākajiem tiešsaistes rīkiem, kas būtu jāpārzina katram īstermiņa īres objekta īpašniekiem vai tā menedžerim.
Mēs esam Houseys – īstermiņa īres pārvaldības uzņēmums dzīvokļiem un dzīvokļu viesnīcām
Kontakti: +370 621 00 030 [email protected]
We use third party cookies.
Privacy Preferences I Agree
We use third party cookies.